CELEX: C2006/326/159
Language: et
Date: 2006-12-30 00:00:00
Title: Kohtuasi T-334/06: 29. novembril 2006 esitatud hagi — komisjon versus Northumbrian Water

30.12.2006   
            
            
               ET
            
            
               Euroopa Liidu Teataja
            
            
               C 326/78
            
         29. novembril 2006 esitatud hagi — komisjon versus Northumbrian Water
   (Kohtuasi T-334/06)
   (2006/C 326/159)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindaja: R. Lyal)
   
      Kostja: Northumbrian Water Ltd (Durham, Ühendkuningriik)
   Hageja nõuded
   Mõista kostjalt Northumbrian Water Ltd. välja:
   
               —
            
            
               komisjoni kasuks 561 732,65 eurot, mis koosneb 443 307,67 euro suurusest põhisummast ja viivisintressidest summas 10 922,84 eurot, mis on arvutatud 4,75 % intressimääraga algse võlasumma (456 159,71 eurot) põhjal ajavahemiku eest 1. juulist 2002 kuni 31. detsembrini 2002; viivitusintressidest summas 99 795,87 eurot, mis on arvutatud 6,75 % intressimääraga algse võlasumma põhjal ajavahemiku eest 1. jaanuarist 2003 kuni 28. märtsini 2006 ja viivisintressidest summas 17 790,00 eurot, mis on arvutatud 6,75 % intressimääraga uue põhisumma põhjal ajavahemiku eest 29. märtsist 2006 kuni 31. oktoobrini 2006;
            
         
               —
            
            
               81,89 eurot intresse iga päeva eest alates 1. novembrist 2006, kuni võla täieliku tagasimaksmiseni;
            
         
               —
            
            
               kohtukulud.
            
         Väited ja peamised argumendid
   Euroopa Ühendus, keda esindas komisjon, sõlmis 1997. aastal lepingu teiste seas ka kostjaga, et täita projekti “Elektri tootmine kuivatatud lahustamata reoveesettest LR-gaasistamise teel” ühenduse energeetika, v.a tuumaenergeetika arendamisega seotud tegevuste raames (1).
   Kostja teatas 2000. aastal komisjonile, et ta on otsustanud lepingu lõpetada kulude suurenemise tõttu. Komisjon hindas juba tehtud töid ja leidis, et need vastasid projekti kavandamisetapile. Komisjon üritas seejärel tulutult saada tagasi kostjale tehtud ettemakseid, mis ületasid kavandamisetapi ehk projekti esimese etapi esialgset maksumust.
   Hagi põhjenduseks väidab komisjon, et lepingu üldtingimused ei kohusta teda maksma kavandamisetapi eest suuremat summat kui lepingus sätestatu ja et eelarveliste summade ülekandmine ühest kululiigist teise ei ole võimalik projekti erinevate etappide vahel.
   
      (1)  Nõukogu 23. novembri 1994. aasta otsus 94/806/EÜ, millega võetakse vastu energeetika, v.a tuumaenergeetika teadusuuringute ja tehnoloogiaarenduse, s.h näidiste loomise, eriprogramm (1994-1998) (EÜT L 334, lk 87).